Tidmi: 5 n tmitar ikddelen takendawt g Facebook
Asekend g izeṭṭaten imettiten ur ǧin issin tassast. Tafarset n tkendawt tamettit tgula-nn taqiccat-nnes tigiriwin-a.
Asmel n Afersig.com isawel aṭas Yef tkendawt d titiwat d-itekkan azeṭṭa ametti. Unna iṭfaṛen tififYin-nneY ad yili issen ad ikk tasga i tkendawt agensu n izeṭṭaten.
G umegraḍ-agi, nufa is yalfus ad awen-nn-nsnil 5 n tmitar ikddelen takendawt agensu n Facebook. Timitar ismatter usmel n malwarecity (asmel d-tsumer tṛmist n imgelwekkaten Bitdefender) d-iffeYen s yils Afransis, gant agzul n uyenna Yef nsawel g Ufersig. Ha-tent:
→ 1° – Taseqqurt: amata g ikennaden da kkaten ad d-ldin tafdawit n yimzemmizzelen. G umdya asnas n “Isin mayd ikkan ifres-nnek?” Yef nsawel g umegraḍ-a:
→ Facebook d isefka usligen
NeY wa:
→ Itsent tsegriwin n tYellist
Amdya nniḍen (yaḍen) nanney g uzeṭṭa iga-t iniẓri “Argaz ikkaten tamettut-nnes” nna Yef nsawel da:
→ Isin-at ma Yef tuklem
Yuwen umegraḍ yaḍen nga-t Yef iniẓri n twetmin agensu n uradab !!!
→ Tidmi: yuwen iniẓri yaḍen
Ussan-a ar itettey yuwen usnas yaḍen ittinin “Mas yaYul wassaY-nnek?”:
→ 2° – Isnasen: Dat n wad tswerem ka n usnas fekat taYeḍeft i wassaY-nnes. AssaY iqqan-t-inn ad d-yas d iswi n usnas. Awd tasekra-nnes g useksew amezwaru da d-isskan kigan Yef bab-nnes.
Yuwet teYmeṛt yaḍen, yalfus ad tgrem tiṭṭ s turagin awen-issutur usnas g tneYmisin tudmawanin (isefka usligen).
G umdya, asnas-a ar issutur ad itturu g ugadir-nnek, s wassaY-nnek:
→ 3° – Ibraten uffiren “RiY” neY “Zgen”: Kigan n yisnasen da tfferen ibraten “RiY” agensu n yineYmisen Yef usnas. Ar ssuturen ad yakel umzemmizzel.
→ 4° – Aswer n isiYwezfen: Tigiriwin-a, aYulen ikennaden sneflan timunnaḍ-nnsen. Kigan n yizdayen ittumdin da tettin g uzeṭṭa. Azday da yttawey s yuwen usbter iwer-inn Facebook ar issutur i wmzemmizzel ad iswer ka n usiYwzef ẓund “Flash”.
→ 5° – Islellayen: Kigan n isnasen da smlelliyen imzemmizzelen, akel Yef da, ddu s da, rar Yef iseqsiten-a, … akel, akel, … Ẓund da ytteddu g uslellay, ard yaccek ula nn-igula ayddaY ira! Ar mk -inn-yuweḍ han amiḍan ittuḍas.
ImkiddaY awen-nenna g yimegraḍen zrinin, asnas awen-issuturen ad tffeYem azeṭṭa n Facebook ad aur as-tkkam attayen!
Taliwin:
→ Malware City
→ 5 indices qui trahissent une arnaque sur Facebook
Amawal:
– Keddel: betray
– Takendawt: scam
– Akennad: hacker
– Taṛmist: company
– TaYellist: security
– Amgelwekka: antivirus
– Amegraḍ: article/chest
– Tafarset: production
– Yalfus: useful
– Taqiccat: top
– Azeṭṭa: network
– Ametti: social
– Tamatert: sign
– Agzul: summary
– Tafdawit: curiosity
– Ifres: profile
– Taseqqurt: bait
– Aslellay: labyrinth
kab_Latn kab_Latn kab_Latn kab_Latn kab_Latn kab_Latn lua_Latn kab_Latn kab_Latn wol_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn fra_Latn kab_Latn dan_Latn eng_Latn ita_Latn est_Latn eng_Latn lug_Latn eng_Latn fra_Latn eng_Latn eng_Latn eng_Latn por_Latn eng_Latn sot_Latn kab_Latn eng_Latn sun_Latn lus_Latn